
In re grammatica tractanda cum in Imperativo versarer, 
mirabar in eis libris, qui plerumque in hac re usui esse solent, 
et quorum auctoritas maxima est — dico Kuhneri „Ausf. 
Gram. d. lat. Sprache," Draegeri ^Histor. Synt. d. 1. Spr.," 
Neui „Formenlehre d. 1. Spr.," Holtzii „Synt. prisc. script. 
lat. usque ad Ter." — de natura ac varius significa- 
tionibus eius constituendis et explicandis brevissime et 
parum dUigenter disputatum esse, nullamque adhuc sepa- 
ratim exstare commentationem, qua satis accurate haec 
res tractetur. Atque cum ita tantum eam rem recte agi 
existimem, si singulorum scriptorum usus accurate inqui- 
ratur et observetur, tum, quae eo effecta sunt, coniun- 
gantur, ego, quod in Terentii fabulas tractandas praeci- 
puam operam contuli, has mihi sumpsi, in quibus usum 
Imperativi diligenter inquirerem; id autem egi, ut pri- 
mariam aliquam natnram eius statuerem, unde omneB signi- 
ficationes facile deducuntur, deinde, ut de differentiis, 
quae inter Imperativi et Coniunctivi usum intercedunt, 
certum efficere conarer. Simul autem Plautini usus rationem 
habui et exempla, quae apud eum de hac re exstant, 
diligenter cum Terentianis comparavi. Eo quae effeci, 
hisce litteris mandavi. 

De Imperativo si agitur, duae formae distinguendae 
sunt, altera brevior, quae est ama, amate, altera plenior, 
quae est amato, amatote. De utriusque significatione ac 
nomine ab veterum grammaticorum temporibus usque ad 
nostram aetatem a viris doctis diversae sententiae dictae 
sunt. Atque ut ex veteribus unum afferam, Priscianus VIII, 8 
(p. 389 ap. Krehl) haec dicit: „Imperativus praesens et 

futurum naturali quadam necessitate videtur posse accipere. 
Ea etenim imperamus, quae statim in praesente volumus 
fieri sine aliqua dilatione etc. Quae verba aperte corrupta 
Krarupius in commentatione sua „de natura et usu Im- 
perativi ap. Latinos" p. 17 ita emendavit, ut post „fieri" 
insereret „vel in futuro," quod apud Putschium p. 806 
invenitur, et pro „8ine" scriberet „sive." Quam emen- 
dationem etiamsi probamus, tamen ita tantum hic locus 
intellegendus est, in Imperatiyo, id est in utraque forma 
eius ita praesens ut futurum tempus inesse posse, non 
autem, quod ille eflicere vult, altera forma praesens, 
altera futurum contineri. 

Inter recentiores Holtzius 1. 1. II. p. 134 J.N. Schmidtio 
assentiens eam vim plenioris formae esse contendit, ut 
hac postuletur, ut iterum atque saepius id fiat, quod 
imperetur, breviore autem, ut semel fiat. Hanc explica- 
tionem in leges tantum et praecepta quadrart), praeterea 
autem plane falsam esse, ubi quis exempla ad eam rem in 
libris exstantia inspexerit, facile intellegetur. Atque ut 
de ingenti multitudine pauca afferam, in Plaut mil. glor. 
480 haec sunt: Erus si veniet, si me quaeret, hic ero 
hinc me arcessito; ib. 524 sq.: post, quando exierit 
Sceledrus a nobis, cito transcurrito ad vos. Cic. pro 
Sulla. XI. §33: AdestOte omnes animis, qui adestis, 
corporibus, quorum ego frequentia magnopere laetor. 

Alii neque ei pauci breviorem formam „Imperativum 
praesentis" alteram „Imperativum futuri" appellaverunt et 
hoc inter eas discrimen statuerunt, ut illa ad ea, quae 
extemplo, haec ad ea, quae remotiore tempore perficienda 
essent, pertineret. Quorum in numero imprimis sunt: 
Krarupius (vide supra) Zumptius in gram. lat. § 583, alii 
multi. Postremo Lochius in disputationis suae quae inscri- 
bitur „Zum Grebrauch des Imperativus bei Plautus" Progr. 
Memel 1871, particula prima egit de „Imperativo futuri," 
et multis exemplis ex Plauti fabulis sumptis hunc usum 
fulcire studet. Cuius operam cum vir doctissimus. 



DraegeruB, 1. 1. § 153 magnopere laudet, operae pretinm 
mihi videtur de ratione eius pluribus dicere. Primum 
igitur ei rei praecipnam grayitatem l^bnit, quod pleniori 
Imperativo plerumque descriptio temporalis vel condicio- 
nalis in faturo tempore verbi addatur. Atque quamquam 
concedendum est in omnibus ezemplis, quae ibi attulit, 
ea quae imperantur, futuro tempore perficienda esse, tamen 
aliquot exstant loci, ubi, cum in secundario enuntiato 
futurum tempus verbi positum sit, tamen Imperativus non 
futuri, quem illi appellant, adhibetur, verum praesentis. 
Exempla sunt haec: Asin. 231: Si alius ad me prius attu- 
lerit, tu vale. Bacch. 800: impinge pugnam, si mutti- 
verit. Cas. II, 1, 3: vir si quid volet, me facite hinc 
accersatis. Cist II, 3, 48: vir tuus si veniet iube domi 
opperirier. Epid. 423 : at quaeso, ubi erit otium, r e v o r- 
tere ad me extemplo. Pers. 46 quidquid erit, recipe 
te ad me; ib. 47: si quid erit, fac sciam; ib. 146: hoc si 
facturus^s, face. Poen. 511: Quin si ituri hodie estis, 
ite, aut ite hinc in malum crucem. Ter. And. 848: ubi 
voles, arcesse; ib. 712: huc fac ad me ut venias, si 
quid poteris. Heaut. 618 : illa si iam laverit, mihi n untia. 
Confer. Lic. ad. Fam. XVI. 7 : C u r a igitur te et c o n f i r m a, 
et cum commode — poteris, veni. . Liv. IV, 5, 6: Si haeo 
impediet aliquis, ferte sermonibus et multiplicate 
fama bella; ib. LXXVII, 17: quocunque voles, desine. 
LXXX, 9: si perpendere te voles, sepone pecuniam. 
VI. 12, 10: ubi haerere iam acies videris, tum terrorem 
equestrem alio pavoreinfer invectusque ordines pugnan- 
tium dissipa. Quod autem talia exempla Lochius ita 
explicat: In diesen Fallen muss derselbe (sc. Imp. 
praes.) durch die Lebhaftigkeit des Eedenden, der etwag 
•als sogleich eintretend auffasst, was eigentlich erst in der 
Zukunft stattfindet, erklart werden — ego quidem hoc 
dico minorem in eis exemplis inesse vehementiam, quam 
in multis ubi plenior forma Imperativi posita, est ut in 
Pl. Rud. 815: si ipsi abire hinc volet, — extemplo 

amplectitote; ib. 818: ubi ille servos advenerit — 
itote extemplo domum. 

Altera autem* ex parte aliquot in Plauto inveniuntur 
loci, ubi Imperativus in to vel tote exiens nequaquam 
propriam vim futuri habet, sed aut ad nullum certum 
tempus aut ad praesens referendus est. Congesti sunt ei 
apud Lochium p. 11, et liccat quaedam proferre. Praeter 
multos locos, ubi „8alveto," non „salve," „facito" non 
„fac" exstat, huc pertinent: Amph. 520: muttito modo. 
Cas. V, 1, 15: spectato hinc omnia. Pers. 500: Atclare 
recitato. Ad interpretanda ea exempla nihil ille addit, 
sed haec modo dicit: „E8 bleibt noch imraer eine ziem- 
liche Anzahl von Beispielen iibrig, wo der Imp. Fut. in 
seiner urspriinglichen Natur als Tempus der Zukunft nicht 
mehr deutlich erkennbar ist, und wo wir ihn daher ein- 
fach gleich dem Praesens setzen, teilweise auch durch 
prosodische Griinde erklaren mussen." Ut autem in tota 
illa dissertatione explicatio singulorum locorum desideratnr, 
ita etiam horum exemplorum naturam accuratius inquirere, 
quod certe operae pretiura fuit, plane neglexit. Quod 
autera in his potissimum interpretandis metrica ratione 
uti vult, hoc nihil efficitur; nam si ita agere velimus, 
plerosque tales Imperativos facillime explicare possimus. 
Atque quamquam negari non potest illam aliquotiens in 
usurpando hoc Iraperativo plurimum valuisse, tamen id 
in cetera exempla eodem iure cadit, atque in haec ipsa. 

Postremo etiam concessiva vis huius formae ex illa 
explicatione duci non potest. Nam etsi exempla inveniun- 
tur, ubi in futurum terapus aliquid conceditur, tamen totidem 
exstant, in quibus concessio ad praesens pertinet. Inspicias 
Aul. 54: „Ab8ede etiam nunc, etiam nunc — Etiamne? — 
ohe istic adstato." Eud. 1148 sq. „Grripe accede huc, 
tua res agitur; tu puella procul dicito" ; pleraque denique 
exempla, quae Lochius p. 12 attulit. 

Quod autem Lochius p. 8 haeo dicit: „Die Palle, wo 
der Imp. Put. durch einen koordinirten Futursatz erklart 

wird, sind sehr zahlreich" et aliquotlocos profert, ut As. 240 : 
modo tecum una argentum adferto, facile patiar cetera 
vel ib. 660 Ego baiulabo, tu ut decet dominum, ante me ito 
inania; Men. 549: dicito, curabitur. Bacch. 1152: tu 
tuum facito, ego, quod dixi efliciam" — nescio, quid 
inde ad significationem huius Imperativi efficiatur. Nam 
talia enuntiata etiam alteri formae addi posse et cum 
ipsa Iraperativorum natura non cohaerere, sed pro se 
intellegenda esse primo aspectu apparet. Eodem iure dici 
potest exempli gratia : tu tuum fac, ego quod dici, efficiam. 
Conferas Eud. 1351: tu hic opperire, iam ego faxo 
ftxibit senex. Ter. And. 538: fuge modo intro, ego videro. 
Most. 1173: Tu quiesce hanc rem modo petere, ego 
illum, ut sit quietus, verberibus subegero. Cic. orat. 70: 
immuta paulum, perierit tota res. 

His rationibus adductus illam designationem „Impe- 
rativus praesentis" et „Imperativus futuri'' 
refutandam esse persuasum habeo. 

Atque mihi quidem, cum iterum atque iterum hanc 
rem animo volverem et exempla imprimis apud Terentium 
exstantia ita compararem, ut diligenter quaererem, a quo 
ad quem, qua rerum condicione, quo afi^ectu animi verba 
facta essent, res ita se habere videbatur: Breviore Impe- 
rativo simpliciter voluntas significatur, ut aliquid fiat, 
pleniore autem forma ea voluntas cum gravitate enuntiatur, 
cum, qui dicit aut verba sua animo alterius quam maxime 
imprimi velit, aut motu animi aflFectus loquatur. Atque 
quod Reisigius in eo libro, qui inscribitur „Vorlesungen 
iiber lateinische Sprachwissenschaft" ed. Haase § 333 
haec dicit: „Die eine, die kiirzere Form ist die des ge- 
sellschaftlichen Tones; aber die andere, amato, ist die 
imperatorische zu nennen, indem diese Form in dem mili- 
tarischen Leben, in dem Wesen der Subordination ent- 
standen zu sein scheint" — haec non satis recte disputata 
sunt. Nam etsi saepe pleniore forma aliquid strenue et 
imperatoria quadam vi iubetur, tamen haec una modo 

pars neque primaria natura est. Si enim esset, intellegi 
non posset, qui fieret ut saepissime vis adhortandi insit, 
ut aliquotiens etiam rogationis similis usurpetur. Minime 
autem Cicero apud populum, cuius maiestatem semper 
verebatur, vel apud iudices hoc Imperativo usus esset, 
quod cum fecisse multis exemplis demonstratur ; vide pro 
SuUa XI, 33: adestote omnes animis, qui adestis cor- 
poribus ; Verr. Act. I, 40, 13 quapropter ita me de praeturae 
criminibus auditote, ut. Act. IV, 58, 131: ut saepius 
ad M. Marcellum revertar, sic habetote plures esse. 

Igitur cum gravitas huius formae propria sit, ea 
aptissima est, quae in legibus scribendis usurpetur, quippe 
quae severe et grandi oratione, ut ita dicam, ad homines 
loquantur et auctoritatem sibi vindicent. (Moneo hoc 
loco, me non demonstrare, ut nunc nobis ex exemplis, 
quae exstant, iudicantibus res esse videatur, sed ut tum, 
cum usus Unguae epaulatim constitutus est, ex primaria natura 
singulae significationes effluxerint ; quod hic respiciendum 
est, ne forte quis me falsa ratiocinatione uti putet.) 
Praeterea autem in praeceptis et ad vitam bene instituen- 
dam et ad alias res tractandas datis atque in edictis 
publicis, quae omnia cum gravitate pronuntiantur, hic 
Imperativus suum locum habet. Deinde ex hac eius natura 
optime intellegitur, qui fiat, ut saepissime de eis rebus 
adhibeatur, quae remotiore tempore efficiendae sunt. Is 
enim, qui tale aliquid imperat, graviore forma utitur, ut 
ea quae iubet, in animo eius cui dicit, haereant neve ille, 
cum imperata aliquo demum tempore peracto efficienda 
sint, ea obliviscatur. In ipsa autem forma haec signi- 
ficatio non inest, sed per se ea ad nullum certum tempus 
pertinet et eis demum, quae adduntur, sive enuntiatis 
temporalibus vel condicionalibus sive adverbiis futurum 
continentibus ad futurum tempus refertur. Ubi autem 
aliquid non cum gravitate imperatur, etiamsi executio rei 
in futurum tempus cadit, breviorem formam usui esse 
videmus, quod exemplis illis supra allatis apparet. Huc 

etiam pertinent ei loci, quos Krampius 1. 1. p. 21 protulit 
et quos, quoniam a norma ab ipso constituta abhorrent, 
emendandos esse haud recte censuit, exempl. grat. Liv. III, 2: 
Crastino die oriente sole redite in aciem; erit copia 
pugnandi, ne timete. 

Porro ex ea significatione declarantur illa exempla, 
quae Lochius p. 11 enumeravit, (vide supra) in quibus 
hic Imperativus usurpatur, ubi quis praesenti tempore 
aliquid facere gravi et sublimiore sono iubet. Ita etiam 
„salveto" non „8alve" dicitur, ubi quis cum gravitate 
sive vera sive simulata loquitur, quo posteriore casu 
ironice dici apparet. Pertinent huc ei loci, quales sunt: 
Pl. Eud. 416: Salve adulescens: — et tu multum salveto, 
adulescentula. Poen. 1076: Mi patrue salve — et tu 
salveto, Agorastocles;" ubi qui dicit „8alveto" maiore 
laetitia alterius videndi motus est, quam qui dicit „salve" ; 
vel ironice: Curc. 234: „0 scelerum caput salveto." 
Pers. 789: „0 bone vir salveto et tu bona liberta." 
Tum hac eius Imperativi natura hoc quoque fit, ut saepe 
non tam imperatum quam adhortationem vel precationem 
significet. Is enim, qui tali modo admonet vel rogat, 
cum gravitate loquitur sive magnifice dicit, quo magis 
oratione sua proficiat sive magna difficultate obrutus cum 
soUicitudine ab altero aliquid petit. Quo in numero sunt 
exempla illa de Cicerouis scriptis sumpta, quae supra 
attuli, quibus addendus est locus, quo pulcherrime hic 
usus illustratur, Cic. pr. Balb. 28, 64 : „ V i d e t e , ne utilius 
vobis et honestius sit illis ducibus errare, quam hoc 
magistro erudiri. Sed si de certo vobis iure esse con- 
stituendum videtis, nolite committere,. ut iu re tam 
inveterata quidquam novi sentiatis. Simul et illa omnia 
ante oculos vestros proponite: . . . . Tum etiam illud 
iudicatote sic vivere ac vixisse Cornelium, ut . . . . 
vocetur .... Postremo illud fixum in animis vestris 
tenetote vos in hac causa non de maleficio L. Comelii, 
sed de beneficio Cn. Pompei indicaturos." Hoc enim loco 

primnm, quoad orator sine motu animi loquitur, breviore 
Imperativo utitur, paulatim autem effervescens et ardore 
quodam raptus ea, quae maioris momenti sunt, pleniore 
forma iudices admonet. 

Denique etiara concessiva vis hunius formae ex nostra 
interpretatione declaratur. De ea re Kruegerus, gram. 
lat. § 464, 2 haec dicit : Dieser Imp. wird auch gebraucht, 
wenn der, welcher etwas hindern und verbieten konnte, 
etwas freistellt oder eine Erlaubnis erteilt. Er ist durch 
„k5nnen" oder „mogen" zu libersetzen. 

Verum in ea forma per se concessio non inest, sed 
iussum est, cum gravitate enuntiatum, quae inde existit, 
quod is qui loquitur aut conscius sibi est in sua potestate 
esse alterum ea iubere, quae illum facere vult, aut cum 
motu animi dicit. Quomodo autem talis Imperativus 
significationem habere potest concessivam ? Quod qui fiat, 
recte intellegemus, si ea exempla inspexerismus, inter quae 
est Ter. Eun. 596; „ubi nos laverimus, si voles, lavato," 
quo loco proprie eunucho imperatur: „lavato," id autem 
iussum, cum additur „si voles," ita modo exsequi iubetur, 
si ipsi placeat; ergo executio ipsius voluntati conceditur. 
Plerumque autem is qui loquitur ipse conicit ex alterius 
voluntate esse aut ei gratum fore, si certuni aliquid facere 
iubeatur, atque cum complura ei imperare possit, illud ipsum 
facere eum iubet. Ita Men. 1029: „Mea quidem causaliber 
esto atque ito quo voles," qui ea iubet, certe scit alteri 
gratum fore ire, quo velit et liberum esse, et cum hoc ipsum 
facere eum iubet, quodam modo ei aliquid concedit. 
Rud. 1148: „Gripo accede, tua res agitur, tu puella 
istinc procul dicito," nostra lingua: darfst von dort 
sprechen. Res ita fingi potest, quasi puella alterum tacens 
oraverit, ut sibi procul dicere liceat, et ille hoc ei con- 
cedat dicens: dicito. Aul. 55: „Abscede etiam nunc, etiam 
nunc — etiamne? — ohe, istic astato" is qui abscedere 
iubetur, postquam aliquotiens abscessit, cum interrogat: 
etiamne ? (noch weiter ?) quodammodo petit, ut nunc satis 

sit, quod alter, cum iubet; ^istic adstato," ei concedit. 
Si ita npn cogitetur Imperativus non habeat concessivam 
vim sed strenuum iussum contineat. Denique in omnia 
exempla, quae ad eam rem exstant, hanc rationem inter- 
pretandi optime quadrare intelleges. Item in graeca 
lingua Imperativus concessivam vim habet, confer Plat. 
Symp. p. 201, c: ovTcog kx^Tco, (x)g av Xayeig, exempla vide 
apud Kuehnerum „Ausfuhrliche Grammatik der griech. 
Sprache" II § 397, 2, et apud Kruegerum „Griech. Sprach- 
lehre" I § 54, 4 a2. 

His ratioriibus adductus ego, si de nomine utriusque 
formae agitur, breviorem „Iussivum" pleniorem „Impe- 
rativum" appellare optimum duco. Eodem enim modo, 
quo in hoc maior vis et gravitas inest, quam in illo, 
imperare plus valet, quam iubere, quod ex Ter. Eun. II, 
3, 97 apparet : iubeam ? cogo atque impero. Eadem nomina 
dedit Kuehnerus in gram. lat. II p. 149 sq. Quamquam 
ego cum ratione interpretandi, quam ille secutus est, haud 
consentio. Nam imprimis quod sub b) dicit: „Die letztere 
Form (ito), welche weit seltener gebraucht wird, bezeichnet 
den Befehl als ein Gebot, als etwas, was geschehen 
soll. Er wird daher namentlich in Vorschriften, Ge- 
setzen, Vertragen, Lebensregeln gebraucht und involvirt 
somit die Rticksicht auf das Fortbestehen der Handlung 
in der Zukunft," haec ad unam tantum partem eius rei 
neque ad universum usum pertinent. Quid quod ipse ille 
postea pergit: Aber auchBitten und Ermahnungen 
kSnnen auf nachdrtickliche Weise durch diese Form aus- 
gedriickt werden. Est igitur gravitus, hoc „nachdruck- 
lich" quod ille dicit, eius formae propria eaque gravitas 
et ad iussa et ad praecepta et ad admonitiones et ad 
rogationes pertinet. 

His rebus statutis, quod ad meam rem tractandam 
summi momenti esse putabam, iam ad Terentium acceda- 
mus et qui sit apud eum usus Imperativi videamus. 



14 

Atque dicam 

A. de positivis enuntiatis 

1) de lussivo; 

2) de Imperativo et usu eius 

a. in iussis et admonitionibus ad praesens 
tempus pertinentibus, 

b. in iussis et admonitionibus ad futurum 
pertinentibus, 

c. in praeceptis et legibus, 

d. in enuntiatis concessivis, 

e. in eis enuntiatis, ubi cum lussivo coniunc- 
tus est; 

3) de additamentis et ad lussivum et ad Impera- 
tivum appositis, quae sunt : age, amabo, obsecro, 
quaeso, oro, sis, sodes, modo, dum, quin ; 

4) de structuris fac et facito cum Coninuctivo ; 

5) de Coninuctivo iussivo vel adhortativo; 

6) de enuntiatis interrogativis lussivi et Impera- 
tivi loco positis; 

7) de Indicativo Futuri pro Imperativo adhibito; 

B. de negativis enuntiatis. 

1) ne cum lussivo; 

2) ne cum Coniunctivo; 

3) de circumlocutione negativi Imperativi per noli, 
cave vide ne. 

C. De ellipsi lussivi et Imperativi. 



I. De lussivo. 

Hoc ubi Terentius utitur, simpliciter voluntas signi- 
ficatur, ut aliquid fiat. Atque ut soUemnem usum praeter- 
mittam, tum usurpari solet, cum aliquid cum festinatione 
quadam imperatur, quam ad rem brevis et abrupta quasi 
forma aptissima est, quae ipsa ad accelerandam rem 
monere videtur. Ita ad servos dictum est his locis: 

And. 28: auferte, abite. ib. 171: i prae. ib. 455: 
tace. Hec. 729: eho puer curre ad Bacchidem. Phorin. 
195: sta illico. Ad. 167: abi prae strenue ac fores 
aperi. Porro huc pertinent: Eun. 472 accede huc. 
ib. 489: tace tu, quem ego infra esse infumos omnis 
puto. Phorm. 559: aufer te hinc. ib. 255: hoc 
responde mihi. 

Saepe autem vis lussivi ita minuta est, ut usus eius 
rogationi haud dissimilis sit; talis autem rogatio sine 
ulla soUicitudine pronuntiatur, in Imperativo vero maiorem 
vim inesse videbimus. Ita in prologis fabularum Terentius 
ea forma utitur, cum spectatores gratiae conciliandae 
causa adloquitur: And. 24: fave te, adeste aequo animo 
et rem cognoscite. Heant. 51: Exemplum statuite in 
me. Eun. 44: dateoperamj cum silentio animum a 1 1 e n- 
d i t e. Imprimis „s i n e" vel „s i n i t e" ita adhibetur : And. 
/$6 163: sine nunc meo me vivere interea modo; ib. 622: 
Sed sine paululum ad me redeam; ib. 900 Pa.: Sine 
me expurgem atque illum haec coram adducam. Si: 
Adducas? Pa.: Sine pater. Hec. 52: sinite impetrare me. 
Porro Terentium complures lussivos asynthetice 
coniunxisse, saepe etiam cumulasse videmus. Quae cumu- 
latio ubi usui est, magna cum festinatione ex condicione, 
qua verba fiunt, orta aliquid iubetur. Dico ea exempla, 
qualia: And. 334: „facite fingite invenite efficite 
qui detur tibi" quae verba dicit Pamphilus summo pavore 
affectus, ne odiosum matrimonium sibi ineundum esset, 
et omnibus viribus id effugere contendens. Heaut 349: 
redi redi. And. 978: tu Dave abi domum propera, 
a c c e r s e hinc qui auferant. Eun. 377 : „o r n a me, a b d u c, 
duc quantum potest" Chaerea cupiditate puellam amatam 
adeundi inflammatus dicit. Ad. 812: „eandem illam 
rationem antiquam obtine, con serva, quaer e, parce, 
fac quam plurimum illis relinquas; gloriam tu illam 
obtine" qua cumulatione sedulitas Demeae semper elabo- 
rantis neque unquam quiescentis quasi depingitur. Inter- 

dum lussivus „abi" ad alterum ita apponitur, ut ipse 
fere supervacaneus sit, et eam modo vim habeat, ut ad 
rem accelerandam moneat, sicut nostra lingua dicitur: 
geh' thu das. Atque apud Terentium tum praecipue ita 
usurpatur, cum servis aliquid mandatur: Eun. 538: abi, 
Dorias, cito hunc deduce ad militem; ib. 763: tu abi 
atque obsera ostium intus. Ad. 917: tu illas abi et 
traduce. Hec. 726 : Immo vero a b i , aliquam puero nutri- 
cem para. And. 255 : ab i cito ac suspende te. Phorm. 445 : 
abi vise redieritne iam an nondum domum; ib. 722: abi, 
dic esse argentum; ib. 994: abi, tange. Hec. 804: abi 
ecfer argentum. 



11. De Imperativo. 

De natura ac significatione eius supra dixi, et apud 
Terentium eundem esse usum facile intellegetur : omnibus 
locis, ubi is usurpatur, cum gravitate dictum esse apparebit. 
Atque primum i u s s u m aliquod aut adhortatio hoc modo 
graviter enuntiatur, quo profundius animo alterius impri- 
matur, cum iam ipsa forma plenius sonans eum movere 
videatur. Adhibetur autem ut de futuro tempore ita de 
praesenti. Atque ut primum de his posterioribu» 
exemplis dicam, in Eun. 712 Phaedria narratione eunuchi, 
qui fratrem eius suo loco ad Thaidem deductum puellam 
vitiasse dixit, summa difficultate affectus, ut ex his 
angustiis se evolveret, severo sono clamat „heus tu negato 
rursus." Phorm. 229: „Nunc prior adito tu, ego in 
insidiis hic ero subcenturiatus, si quid deficias". Hic 
graviore Imperativo Geta servus usus est spiritu quodam 
elatus, cum in potestate sua esse sciret erili filio imperare, 
quippe qui antea ad eum dixisset: quin tu, quid faciam, 
impera. Ad. 505 : Demea Hegionem abiturum imperatorio 
fere modo iubet „redito," quasi ipsa forma auctdritatis 
plena eum revocare velit. Eun. 106 Parmeno ad Thaidem 

minans fere dicit „Proin tu, tacere si vis vera dicito." 
Heaut. 783 Chremes Syri postulatione, ut in fraude con- 
ficienda se adiuvet, indignabundus respondet: „Ita tu 
istaec tua misceto, ne me admisceas.^' Ad 940 Micio, 
cum Aeschines se promisisse narraverit illum anum quandam 
uxorem esse ducturum, sollicitus graviter ei edicit : „De te 
largitor puer." Porro verba ad animi actionem per- 
tinentia plerumque in Imperativo ponuntur, quo adhortatio 
vehementior fiat: Heaut. 577: „Quod illumfacere credito." 
Phorm. 874: „Aliquid credito, Phormio, esse causae," 
qui Imperativi ita vertendi sunt: glaube du ja. Phorm. 
424 Demipho Phormionis verbis: „postremo tecum nil rei 
nobis est : tuos est damnatus gnatus non tu sq.," ira incensus 
cum gravitate et spiritu dicit: „Omnia haec illum pu- 
tato, quae ego nunc dico, dicere." Eun. 759 Thais Chre- 
mem, qui Thrasonem militem pertimuerat, iubet: „Immo 
hoc cogitato: quicum tibi res, peregrinus est," quae 
gravior forma et vituperationem timoris illius et confir- 
mationem animi continet. Eun. 877: „unum hoc scito." 
Hec. 67: „nam nemo . . . ., scito, ad te venit." ExPlauti 
fabulis huc pertinent : Aul. 127 : „ Verum hoc, frater, unum 
tamen cogitato." Poen. 257: „Verum hoc unum tamen 
cogitato." Truc. 867: „sed tamen cogitato, mus 
pusillus quam sit sapiens bestia." Capt. 432, 711. Mil. 
glor. 915, 1364. In his exemplis gravior forma ipsa alterum, 
ut credat vel putet, quodammodo cogere velle videtur. 
Phorm. 166: „tu conicito cetera," quae verba cum magna 
soUicitudine enuntiantur, quod etiam antecedentibus com- 
probatur: lam depecisci morte cupio. Pertinent huc 
etiam Ad. 633: „quin tu quietus esto" et Phorm. 713: 
„quietus e s t o" ; cum his locis si Hec. 822 et Phorm. 965, 
ubi legitur „bono animo es" comparamus, hoc inter eos 
interesse videmus, quod his familiariter et comiter dicitur, 
iUis graviter et severe, quasi ipsa verba animum alterius 
erigere velint. 

„Salveto", quod apud Plautum saepe invenitur, (confer 

2 

Loch. p. 11.) apud Terentium non exstat. Deinde hic 
memorandus est Phorm. 984: „Lege agito ergo", de quo 
Donatus haec narrat: „Lege agito" dicebatur ei, cuius in- 
tentip contemptibilis adversario videbatur." Est igitur 
ironice dictum et cum fiota gravitate pronuntiatur. Eo- 
gationi autem similis Imperativus usurpatur uno loco; 
talis rogatio vehemens est et cum soUicitudine dicta, cum 
qui rogat, in magnis angugtiis versetur. Dico Eunl 902: 
„Quin Pytbias tu me servato." Ita dicit Chaerea adu- 
lescens, qui puellam, quae in domo Thaidis erat, misere 
amabat, et cui Thais domum intrandi copiam dedit. Tum 
autem Pythias, cum Chaerea puellam illam antea viti- 
asset, omni modo dominam orat, ne eum inmittat, et cum 
ita perseveret, iUe pavens, ne Thais obsequatur, verbis 
modo aUatis Pythiam obsecrat, ut obversari desistens 
se servet. 

Venimus ad eum usum Imperativi, ubi de futuro 
tempore in iussis vel adhortationibus usurpatur. Atque 
si exempla ad eam rem exstantia inspicimus, in his quoque 
cum gravitate dici videmus ; quae gravitas aUquotiens inde 
existit, quod aUquis cum magno motu animi loquitur. 
Huc ex Terentio pertinet: Heaut. 590: ,.At tu pol tibi 
istas posthac comprimito manus", quae Syrus indigna- 
bundus et minans fere ad CUtiphonis verba: „di te era- 
dicent, qui me hinc extrudis" respondet. 

Plerumque autem de futuro tempore Iroperativi gra- 
vitas usurpatur, quo vehementius iussum aut exhortatio 
fiat et in mente alterius tam diu haereat, dum id temporis 
momentum, quo res efficienda est, venerit. Eius modi 
sunt: Heaut. 827: „obsecundato in loco, quod impera- 
bit faoito, loquitor paucula." Eun. 214: „munus 
nostrum ornato verbis, quod poteris, et istum aemulum, 
quod poteris, ab ea pellito;" ib. 503: „8i id non poterit, 
ad me adducito;" ib. 768: „si vim faciet, in ius ducito 
hominem." Hecyr. 76: „Senex si quaeret me, modo isse 
dicito;" ib. 769: „Sed cum tu satura atque ebria eris, 

ut puer satur sit, facito." Ad. 817: „qtiod hinc accesse- 
rit, id de lucro putato esse omne." Ex Planti fabulis 
huc pertinent ea exempla, quae Lochius 1. 1. p. 3 — 5 
attulit. 

Huic usui ad futuruin tempus pertinenti ptopinquus 
est usus Imperativi, ubi praeceptum aliquod editur; 
ibi quoque haec forma usurpatur, ut praeceptum in mente 
eius, cui praecipitur, imprimatur, et ipsa plenior forma 
cum gravitate enuntiata eum moveat et ad exsequendum 
adducat. Atque primum de eis Ibcis agam, ubi generali 
ratione ad totam vitam praeceptum pertinet. Sunt haec: 
Heaut. 221: „Fericlum ex aliis facito, tibi quod ex usu 
siet." Ad 417: „Hoc facito — hoc fugito"; ib. 426: 
„Iterum sic memento." Apud Plautum haec exempla 
exstant: Curc. 28: „Ita tuum conferto amare semper, 
si sapis, ne id quod ames, populus si sciat, tibi sit probro. 
Semper curato, ne sis intestabilis." Pseud. 312: Semper 
tu ad me cum argentata accedito quaerimonia." Trin. 295 : 
,.Meo modo moribus vivito antiquis: quae ego tibi prae- 
cipio, ea facito" ; ib. 320: „Benefacta benefactis aliis per- 
tegito, ne perpluant"; ib. 485: „Semper tu hoc facito, 
Lesbonice, cogites." Epid. 595: „ubi voles pater esse, 
ibi esto, ubi noles, ne fueris pater:" Cas. II, 2, 35: 
„Insipiens, semper tu hoo verbo vitato abs tu viro." — 
Porro autem Imperativus usui est, cum de certa re, de 
qua ipso eo tempore agitur, alicui praecipitur, quid faciat, 
ut ea componatur. Exempla sunt haec: Heaut. 702: 
„Aperte ita, ut res sese habet, narrato." Hoc Cliniae 
adulescenti, quid de amica ad patrem dicat^ quaerenti 
Syrus praecipit. Eun. 445: Gnatho Thrasoni, qui inter- 
rogavit: sed heus tu, purgon' ego me de istac Thaidi — ? 
respondet: „Denique par pro pari referto, quod eam 
mordeaf Heaut 943: Chremes Menedemum orantem, ut 
de filio continendo sibi suadeat, haec facere iubet: „Id 
mirari te simulato et illum hoc rogitato simul, quam 

ob rem id faciam." Ad 574 sqq. Syrus Demeam intejr- 

2* 

rogantem, ubi frater esset, docet, qua via pergens illum 
inventurus sit, hisce verbis: „Praeterito hac recta 
platea sur^us; ubi eo veneris, clivos deorsum versus est: 
hac praecipitato — hac pergito — ubi ad Dianae 
veneris, ito ad dextram." Confer Plauti Merc. 140: „at 
edepol tu calidam picem bibito: aegritudo abscesserit.^' 
Mil. 1176 sq.: „Quom extemplo erit hoc factum — ibi 
tu ilico facito, uti venias — adsimulato quasi gu- 
bemator sies"; ib. 1184 sq.: „ubi ero exomatus, quin tu 
dicis, quid facturus sum ? — Huc v e n i t o et matris verbis 
accersito." Most. 1149: quid ego nunc faciam si . . . ? 
Dicito iis, quo pacto tuus te servos ludificaverit." 
Poen. 729: „Si pultem, non recludet ? Panem frangito." 
Sequitur, ut de eo usu Imperativi agam, ubi con- 
cessiva vis in eo inest. De hac natura eius supra me 
ajSatim diseruisse puto, et quae ibi disputavi, in Teren- 
tiana quoque exempla quadrare facile intellegetur. Praeter 
illum Eunuchi versum 596 supra tractatum huc pertinent : 
Eun. 1057: „hoc si effeceris quodvis donum praemium 
a me optato'*, quo proprie Thraso Gnathonem praemium 
optare iubet, haec autem cum res sit illi gratissima, con- 
cessionem quandam ei facit. Ad. 977: „Postremo a me 
argentum quantfst sumito" (darfst nehmen); ib. 174: 
„Verum in istam potius peccato tamen," quo Aeschinus 
servo permittit, ut Sannioni lenoni pugnos inferat — rem 
illi maxime exoptatam. Huc accedunt duo loci, ubi cum 
ardore et emphasi dicitur, ita ut imitatio quaedam legis 
formularum inesse videatur; sunt: And. 863: „Si quicquam 
invenies me mentitum, occidito;" Phorm. 143: ubi ego 
hinc abiero, vel o c c i d i t o." Ad tertiam personam attinet 
Phorm. 668 : „Sexcentas proinde scribito iam mihi 
dicas," ubi simul cum magnifica gravitate quia cum in- 
dignatione dicitur. Eius modi est Phorm. 1027: „Age 
nunc Phormionem qui volet laccesito." Heaut. 571: 
esto! Ex Plautinis locis praeter eos, quos supra memo- 
ravi, Men. 1029, Eud. 1148, Aul. 55 huc pertinent: 

Men. 727 : Mea quidem causa vidua v i v i t o. Most. 1 164 : 
Immo me praesente amato, bibito, facito, quod lubet. 
Capt. 947 : libellam pro eo argenti ne duis, gratiid a me, 
ut sit liber ducito. Asin. 101: Tibi optionem sumito 
Leonidam. Capt. 11: accedito. Pseud. 1074: atque 
etiam habeto mulierem dono tibi. Trin. 570: quod tibi 
lubet, tute agito cum gnato meo. Bacch. 555: si non 
fecero, — me dicito ignavissimum. Mil. glor. 565: si 
post hunc diem muttivero — dato excruciandum me; 
ib. 927: ni ludificato ero hominem, culpam omnem in 
med imponito. Pseud. 510: Exlidito mi hercle ocu- 
lum, si dedero; ib. 513: at si non abstuleris? — virgis 
caedito. Men. 152: oculum ecfodito, si ullum verbum 
faxo. Ouae autem praeter haec exempla Lochius p. 12 
attulit, in eis omnibus Lnperativus minime concessivam 
vim habet, verum iussum vel praeceptum continet. Sunt 
ea exempla, qualia Asin. 90: me defraudato, Pers. 159: 
no^ev omamenta? Abs chorago sumito. Merc. 490: 
tanti, quanti poscit, vin' tanti illam emi ? — Auctorarium 
a d i c i 1 , vel mille nummum plusquam poscet. Capt. 721 : 
ergo ab eo petito gratiam istam, — in quibus alteri 
praecipitur, quid ad eam rem, de qua agitur, conficiendam 
faciat. Quod autem ille Amph. 91 7 : „ vel hunc r o g a t o ," 
et Pseud. 122: „de istac re in oculum utrumvis^con- 
quiescito" his exemplis attribuit, primo aspeotu ap- 
paret eas concessionem non continere, sed, etiamsi in 
nostram linguam vertuntur; kannst fragen, vel: kannst 
ruhig sein, tamen eis alter graviter monetur, ut roget 
vel conquiescat. 

Eestat ut eum usum Imperativi tractemus, ubi cum 
lussivo coniunctus est. Quae exempla si diligentius 
inquirimus, Imperativo maiore cum gravitate dici intelle- 
gimus eiusque rei hanc esse causam, quod quae eo impe- 
rantur, aut remotiore tempore exsequenda aut maioris 
momenti et ob eam rem magis notanda sunt. Atque ut 
primum de illis dicam, in Heaut. 972 haec sunt: „Prius 

quaeso disce, quid sit yivere, ubi scies si displicebit vita, 
tum istoc utitor"; ib. 1067: „Prius audite paucis, 
quod quom dixero, si placuerit, f a c i t o t e." Phorm. 718 sq. : 
„Duc me ad eum ergo — ubi hoc egeris, transito ad 
uxorem meam." Hecyr, 442: „quid si non veniet? ma- 
neamne usque ad vesperum? maneto, curre," ubi ma- 
neto" ad remotius tempus pertinet et cum tranquilla gra- 
vitate dicitur, „curre" autem extemplo efficiendum est 
et cum festinatione pronuntiatur. Cum hoc „maneto" 
si vocem „manft" conferimus, quae tum adhibetur, cum 
quis abeuntem retinere vult, in illo gravitatem et aucto- 
ritatem, in hac festinationem inesse videmus. 

Multo autem saepius in tali couiunctione Imperativo 
ea iubentur, quae maioris momenti sunt et quae fieri 
magis interest. Exempla haec sunt: And. 865: „Cura 
adservandum vinctum atque audin'? quadrupedem con- 
stringito," ubi qui loquitur non solum vidt servum 
omnino usitato modo vinciri, verum id potissimum ei curae 
est eum quadrupedem constringi, quod etiam voce „atque 
audin ?" addita indicat, qua praecipuam attentionem animi 
alterius ad ea convertit, quae tum iubet, Eun. 595: 
„Cape hoc flabellum, ventulum sic facito," ubi „cape 
hoc flabellum** supervacaneum fere est, nam res ita cogi- 
tanda est, ancillam, dum haec dicit, flabellum illi por- 
rigere^ ut iam ipse intellegat id esse capiendum. Ad. 351 : 
tu quantum potest abi atque Hegioni cognato eius rem 
enarrato"; hic „abi" abundanter fere positum est, nam, 
ut enarrare absenti possit, per se apparet illi abeundum 
esse. Atque quod Lochius, ut ex futuri significatione 
Imperativi hunc locum interpretetur, p. 7 haec dicit: 
Haufig werden Befehle und Auftrage an abgehende Boten 
oder an die im Hause zurtLckbleibenden Personen im 
Imp. Fut. gegeben, aber nicht etwa um den Befehl da- 
durch eindringlicher zu machen, sondern weil seine Aus- 
filhrung erst nach Ablauf einer gewissen Zeit m5glich 
ist. Daher miissen wir uns solche Stellen, wie Ad 351 . . . 

durch m erg&nzende NebensS.tze erkl&ren, also : abi atque, 
ubi Hegionem conveneris, rem enarrato eto. — inde nihil 
ad eius sententiam fulciendam efficitur. Nam saepissime 
in eis enuntiatis, ubi altero quoque loco lussivus usui est, 
eodem iure tale supplementum addi potest. In Hec. 369 
quidem : „Tu puer curre , Parmeno , obviam atque eis 
onera adiuta" bene additur: curre obviam atque si con- 
veneris eos, onera adiuta. Eun. 753: „abi tu cistellam 
Pythias, domo ecfer" facile suppletur: .abi tu, cistellam 
cum inveneris, domo ecfer. Hec, 314: „abi, Pariheno, 
intro ac me venisse nuntia" ita suppleri potest: abi 
intro ac si illas conveneris, nuntia. Hoc autem inter 
haec exempla et illud And. 351 interest, quod in hoc 
posteriore cum maiore gravitate dicitur et verbis ipsia 
indicatur alteram rem loquenti magis cordi esse, cum id 
in illis non indicetur. Ad. 376: „Piscis ceteros purga, 
Dromo, gongrum istum maximum in aqua sinitoludere 
tantisper." Hic „cetero8 purga" minoris momenti est, 
nam cum ad cenam destinati i^int, sua sponte intellegitur, 
eos esse purgandos, sed hoc praecipue Syro cordi est 
gongrum nondum purgari, sed in aqua ludere sini. Heaut. 
866 sqq. : „D i c convenisse, egisse te de nuptiis — post- 
remo etlam, si voles, desponsam quoque esse d i c i t o ," 
ubi Imperativo res maioris gravitatis et quae ad ea, 
quae aguntur, efficienda maiorem vim habet, designatur. 
Eun. 852 sq: „Unam hanc noxiam amitte, si aliain ad- 
misero unquam, oooidito"; hic occidito cum emphasi 
dicitur et ea nuntiatio iuriiurando similis est. Heaut. 1033 : 
„c r e d e et nostrum te esse cr e d i t o ," hoc posteriore 
id significatur, quod alterum credere praecipiiae loquenti 
curae est. Cetermri in omnibus his exemplis gradationem, 
quae nominatur, inesse facile intellegitur ; quod autem in 
tali copulatione verborum semper priore loco lussivus, 
altero Imperativus legitur, manifeste docet, in hoo poste- 
riore maiorem vim et gravitatem inesse. Quae exempla 
ex Plauti fabulis huc pertinent, ea congessit Lochius 

p. 7. 8 ; sunt imprimis ei multi loci, ubi primo loco i vel 
abi ita usitatmn est, ut eo tantum iussum Imperativo 
enuntiatum introducatur. Confer Amph, 353: „At nunc 
abi sane, advenisse familiaris dicito'* Asin, 382: „1 puer, 
pulta atque atriensem Sauream, sist intus, evocato huc 
cetera. 



m. De additamentis et ad lassiyam et ad 

Imperativnm appositis. 

1) age. Haec vox usurpatur, ut attentio alterius ad 
id intendatur, quod aliquis iubere vult simulque ad effi- 
ciendam rem incitetur, ut nos dicimus : wohlan. Similiter 
in graeca lingua 'aye, (cJ/J) q)€Q€ (drj) id^i ad Imperativum 
apponuntur; exempla vide apud Kiihnerum 1. 1. 11 § 397, 1. 
Exstat his locis: And. 692: „age, si hic non insanit, 
sua sponte, instiga;" ib. 975: „age me in tuis secundis 
respice." Heaut. 332: „age, age cedo (confer Hand. 
Tursel. 11 p. 10 sq.) istuc tuum consilium" ib. 688: Sed 
nunc, Clinia, a g e da mihi vicissim." Eun. 282 ' „^gQ modo i." 
ib. 694: „age dum, hoc mi expedi." Phorm. 784: „Age 
dum, ut soles, Nausistrata, fac illa ut placetur nobis" 
Ad. 937: „age da veniam filio." 

Ad Imperativum „age" uno loco additum est; Phorm. 
1027: „age, nunc Phormionem qui volet lacessito." 

2) amabo. Huius significatio ita interpretanda est, 
ut enuntiatum sic suppleatur: amabo, si ea facies, quae 
te volo. Ea igitur voce rogatio vehemens exprimitur, 
quamquam cum tempore vis eius minuta est, ut similis 
sit nostro „doch",^ cum dicimus: thue das doch. Memo- 
rabile est huius rei exempla ex omnibus fabulis Teren- 
tianis modo in Eunucho quinque exstare, ubi cum lussivo 
coniunctum est. Plerumque autem lussivo postponitur, 
ut in vers. 130: „Hocagiteamabo." 534: „Fac amabo." 

663: „yise amabo, num sit^* (sieh doch eimnal zu) 
838: „yide amabo, si non, quom aspicias, os impndens 
videtur." Uno loco interponitur 150: Id amabo adiuta 
me!! — Saepius apud Plautum invenitur, vide Looh. 
1. 1. p. 13. Confer Cio. ad Quint. fratr. 11, 10, 4: amajbo 
te advola. ad Att. 11, 2, 1: cura amabo te Ciceronem 
nostrum. 

3) obsecro. Hoc vim lussivi vel Imperativi ita 
temperat, ut rogatio vehementissima insit. Ac tum ple- 
rumque id adhiberi videmus, cum quis in angustiis est 
et cum sollicitudine alterum orat, ut aliquid faciat, ut 
in nostra lingua eadem ratione dicitur: ich bitte dich, 
thue das. Itaque tum quoque usurpatur , cum quis a deis 
aliquid precatur, ut in And. 232: „di date facultatem 
obsecro huic pariundi"; ib. 473 et Adel. 487: „Juno 
Lucina, fer opem, serva me obsecro." Eun. 1049: 
„0 lupiter, serva o b s e c r o haec bona nobis." Alia exempla 
exstant haec: And. 861: „audi obsecro" Davus dicit, 
cum dominus lorarium, ut ille vapulet, vocitat. Antea 
tantum dixit: „audi," ubi autem iterum ille vooat, cres- 
cente pavore addit: obsecro; ib. 955: „iube solvi ob- 
secro." Eun. 362: „obsecro hercle, Parmeno, fac ut 
potiar." Chaerea puellam misere amans et, quem admodum 
adeundae eius copia fiat, ignarus Parmenomen obsecrat. 
Heaut. 339 : „huiusmodi o b s e c r o aliquid reperi" ; ib. 403 : 
„duc me ad eum obsecro"; ib. 685: „tace obsecro"; 
ib. 834 : „Era mea tace tace ob s e c r o, salvae sumus" ; ib. 899 : 
Au, tace obsecro. Phorm. 473, 485, 553, 803. Hec. 318, 
556, 800. Ad. 155, 550. „Te" additum est tribus locis: 
And. 351 : ,.0 b s e c r te quam primum hoc me libera metu." 
Heaut. 302: perge obsecro te et cave . . " Ad. 325: 
„eloquere obsecro te, quid fiat." Ad Imperativum uno 
loco appositum invenitur in Ad, 281: „obsecro te hercle, 
hominem istum impurissimum quam primum absolvitot e." 
Hoc loco gravitas rogationis, quae iam inest in absolvitote, 
etiam augetur cum additur: obsecro. 

4) quaeso et oro. „Quaeso" oum ad lussiyum vel 
Imperativum adicitur, humane et familiariter hortatio 
aliqua enuntiatnr; nos eadem ratione, dicimus: bitte. 
Qui ita loquitur, quasi modestia sua benevolentiam alterius 
sibi conciliare vult, quo magis ad ea facienda inclinet, 
quae ipse eum monet. And. 8: „Nunc, quam rem vitio 
dent, quaeso animum attendite" et Heaut. 8: „quaeso 
hanc noscite" poeta ad spectatores dicit, ut eos propitios 
sibi reddat. And. 323: „huic dic quaeso Byrria." 
Heaut. 164: „quaeso tandem aliquantulum tibi parce," 
quibus verbis Chremes Menedemum perpetuo labore se 
conficientem benigne ad quiescendum movere studet. 
Phorm. 670: „quaeso, ego dabo, quiesce," Heaut. 971: 
„prius quaeso disce, quid sit vivere." Phorm. 141: 
„nunc amitte quaeso hunc." Phorm. 360: ^adeste 
qaeso." Hec. 803: „dic dum mihi quaeso" Parmeno 
ab alieno quodam petit, quem „q u a e s o" modeste addens 
propitium reddere studet, ut sibi respondeat. Eun. 562: 
„narra istuc quaeso, quid sit." Adelph. 190: „illuc 
quaeso redi, quo coepisti." Cum Imperativo coniuuctum 
est in Ad. 808 : „q u a e s o hoc facito tecum cogites," ubi 
voce „quaeso" vis Imperativi facito temperatur, ut ad- 
hortatio quamquam vehemens tamen etiam benigna sit; 
r , in quo eadem vis est, atque in quaeso, semel in To- 
rentii fabulis lussivo adiectum legitur: Eun. 912: „move 
te oro ocius, mea nutrix." 

5) sis. De hoc Donatus ad Eun. IV, 7, 29 ita: 
Quia Imperativa sunt contumeliosa, addebant veteres sis, 
quod significat: si vis. Klotzius ad And. 85haeodicit: 
Es war Grundsatz der Bomer, wie eines jeden gebildeten 
Volkes des Altertums, sowohl im offentlichen wie im 
Privatleben, bei Erteiiung eines Auftrags oder bei irgend 
einer Aufforderung, irgend etwas zu thun oder zu lassen, 
das Verhaltnis, in welchem die eine Person oder Partei 
der anderen gegentiber als uberlegen oder tonangebend 
erscheint, durch einen Zusatz, welcher der anderen Person 

oder Fartei einen freieren Spielraum zu gestatten schien, zu 
mildem. Haec etsi ab utroque non satis recte disputata sunt, 
nam neque in Imperativo aliquid contumeliosi inest, quippe 
cum saepe rogationem contineat, et si Klotzii ratio probetur, 
ad omnes lussivos et Imperativos talem vocem accedere ne- 
cesse sit, — tamen hoc in eis verum est, vim lussivi 
atque Imperativi illa voce modeste temperari, et recte 
eam Lochius p. 16 Hoflichkeitsformel nominat. Exempla 
sunt haec: lussivo „vide" tribus locis adiectum est: 
Heaut. 212: „tu ut tempus est diei, vide sis, ne quo hinc 
abeas longius"; ib. 369: Sed heus tu, vide sis, ne quod 
imprudens ruas*'; ib. 374: „vide sis" (sc: ut laudabilis 
sis.) Porro in Eun. 311 haeo sunt: „fac sis nunc pro- 
missa appareant" ; ib. 756 Chremes Thaidis interrogatione ; 
num formidulosus obsecro es? indignatus clamat: „apage 
sis," non ita tamen, ut eam vere abire velit, sed vitu- 
perat illam de tali interrogatione, ut nos dicimus: geh' 
mir doch, cum animo supplemus: so etwas zu fragen. 
Durum igitur, quod in apage inest, voce sis lenitur. Eadem 
ratione in Phorm. 69 Davus Getae verbis: „modo ut 
tacere possis" ofFensus dicit.„abi sis insciens," neque ab- 
ire eum vult, sed acriter eum increpat. Eun. 799: „Cave 
sis," nostra lingua: nimm dich gefalligst in Acht. Si 
vis legitur Ad. 484: leno audi si vis nunciam." „Ubi 
vis" exstat Eun. 1088 „Thra8o, ubi vis accede." 

6) sodes. De hoc mihi probantur, quae Klotzius 
ad And. 86 diseruit, qui, postquam ex „si audes," con- 
tractum esse dixit, ita pergit: „Es kSnnte nur noch ein 
Zweifel dariiber obwalten, ob man dieses si audes als 
dem Worte audere oder dem Worte audire, audes ftir 
audies, wie einige gedeutet haben, entnommen anzusehen 
habe. Die Deutung si audies wird jedoch immerhin als 
etwas gezwungen erscheinen, wahrend si audes als das 
natiirlichere anzusehen sein mochte. Man darf aber daJbn 
audere nicht in der spater gewohnlichen Bedeutung 
„wagen, sich erdreisten" fassen, sondern in der ursprting- 

lichen von avere, avidum esse, wonach andere gleichsam 
avidere, Lust haben bedentet." Est igitnr haec quoque 
talis vox, qua vis lussivi vel Imperativi humane lenitur, 
ut nostro gefalligst. Hoc autem non tam modeste dicitur, 
quam cum „quaeso" vel „sis" additur, atque hanc rationem 
dicendi apud Terentium praecipue in servos vel inferiores 
homines usurpari videmus. Ita servis dictum est : And. 85 : 
„Dic sodes, quis heri Chrysidem habuit"? Heaut. 580: 
„tace s d e s" (halte gefalligst den Mund). Hec. 481 : „vide, 
mi Parmeuo, etiam s o d e s" ; ib. 844 : „mane dum s o d e s." 
Ad parasitum in Phorm. 921 Demea dicit: „sed transi 
sodes ad forum atque illud mihi argentum rursum iube 
rescribi." Ad ignobilem quendam in Phorm. 103 dicitur: 
„duc nos sodes." Heaut. 459 meretrix arroganti sono 
dicens fingitur: „Asperum, pater, hoc est: aliud lenius 
sodes vide"; ib. 770 Syrus servus eri laudatione elatus 
eum monet: „Dic sodes'* (sage es nur heraus.) Maiore 
cum modestia dictum est in Heoyr. 358: „1 sodes intro, 
consequar iam te, mea mater," quamquam haec verba 
levi sono pronuntiantur, cum qui loquitur iam de omnibus 
rebus desperarit. Phorm. 793 : „parce s o d e s" familiariter 
magis quam modeste monetur. Adelph. 643: „dic sodes 
pater." Confer Cic. Att. VII, 3, 1: iube sodesnummos 
curari. Catull. 103, 1; Aut sodes mihi redde decem 
sestertia. Hor. ep. I, 7, 15: vescere sodes. 

7) modo. Usus huius vocis deducendus est ex pri- 
maria significatione, qua, idem valens quod nostrum nur, 
eam vim habet, ut aliquam rem cohibeat et ab aliis se- 
cludat. Cum autem aliquid fieri iubemus cetera omnia 
removentes et uni rei praecipuam vim tribuentes, iussum 
ipsum intendimus sive acriter urgentes sive impatienter 
requirentes aliquid. Exempla apud Terentium haec ex- 
stant: Heaut. 343: „Syre, dic modo verum"; ita cum 
Clitipho hoc dicit: nihil aliud fac, quam dic,'* id unum 
sibi cordi esse declarat eoque iussum acrius reddit. Simul 
impatientia quaedam inest et voluntas apparet, ut extempli 

ille dicat; ib. 901 Menedemus Chremem quaerentem: quid 
est? acriter monet: „audi modo." Eun. 380: „vide ne 
nimium calidum hoc sit modo"; ib. 1073: „cogita modo," 
germanice: bedenke doch nur, quo omnibus ceteris rebus 
neglectis cogitando praecipua vis tribuitur. Phorm. 420: 
„sine modo." Cum indignatione dictum est his locis: 
Eun. 282: „age modo i" ut Parmeno Gnathonis irrisi- 
onibus sollicitus vociferatur. Phorm. 496 : „garri m o d o" 
(schwatze du nur); Ad. 280: „tace modo et sequere 
hac." Heaut. 344 : „ Verum age m o d o ," (mache du nur). 
Interdum autem, cum monemus „fac modo," hoc dicimus: 
ad eam rem, quae agitur, componendam nihil aliud opus 
est, quam facias, cetera iam per se sequentur; vox igitur 
„modo" sedantem quandam vim habet, cum alterum in 
magna sollicitudine versantem quiescere et in unam tantum 
rem animum intendere iubeamus. Exefnpla huc pertinent 
haec: Phorm. 670: „quaeso, ego dabo, quiesco, tu modo 
filius fac ut illam ducat, nos quam volumus", et Ad. 538 : 
„fuge m d intro, ego iam videro." Eun. 724. „Id m o d o 
dic, abisse Dorum." Ad Imperativum uno loco adiectum 
est in Ad. 485 : m o d o facito, ut illam serves", ubi iussum, 
quod inest in facito, per „modo" etiam intenditur simulque 
ad accelerandam rem monetur. 

8) dum. Handius, Turs. 11 p. 328 ita de eo disputat: 
„indicat rem in ipsum illud, quod agitur, tempus incidere 
aut rem praesenti designatione determinari. — Graeci 
dicunt dj;, quo tempus designatur praesens, ubi nos di- 
cimus eben. Nam quod alii existimabant vehementiam 
addi hac particula, id non quadrat in omnia exempla. 
Germanice reddi non potest, nisi per nun." Mihi autem 
respiciendum videtur hoc „dum" idem esse, quod in non- 
dum, interdum exstat, cui radix subest dju (skr djus, dies), 
ut valeat: diem, den Tag lang, eine Weile; vulgo autem 
per „eben" vertendum esse puto. Usurpatum est his 
locis: And 29: „Sosia, adesdum,'' germanice: bleibe eben 
vel einen Augenblick; ib. 326: „ehodum dic mihi," itemque 

m Ean. 360. Heaut. 349: ^^bi dam DromOf illis ob- 
yiam«^ Phorm. 7^: y^age dnm, nt soles. XansistTata, 
fac illa nt placetnr nobis."^ Enn. 707: dic dnm hoc 
rnrrom . . .*^ Hec. 803: ^c dnm mihi qnaeso*^; ib. 844: 
f^mane dnm sodes.'^ Ad ImperatiTmn appositnm est in 
Heant. 550: „At hens tn facito dnm eadem haec me- 
minerig." 

9) qnin, De hoc Seisiginm andiamns, qni in libro 
sno ^Yorlesnngen nber lat. Sprachwissenschaft^ § 279 
haec dicit: „Es findet sich anch eine Constmction einer 
Fragepartikel mit dem Imperatir, was freilich nnr in 
£wei S^tzen verstanden werden kann, der ImperatiT f&r 
sich nnd die Fragepartikel far sich; das ist die Con- 
stmction Yon qnin mit dem Imp., wo qnin znr Anffor- 
demng dient; qnin dic, sage es doch! denn qnin heisst: 
wamm nicht? sodass eigentlich darin liegt: qnin vis 
dicere? So haben die Lateiner etwas Ahnliches mit dem 
griech. olo!f* o)g noir^aoy. quin mit dem Imp. bildet in 
der Regel einen Gegensatz gegen das Vorhergehende : 
wamm nicht lieber, oder : sage vielmehr. Hic igitnr duae 
stmcturae miscentur : quin hoc, dicis ? et : dic boc. Simnl 
antem hoc notandum est, qnod Beisigins recte dixit, tale 
enuntiatum semper contrarinm rei antecedentis continere 
et idem valere, quod „immo" vel „potiu8", germanice: 
vielmehr vel : nein, sondera. Bes ita cogitanda est, qnasi 
dicatur: tu istuc facis, qnin hoc facis? (sc. quod te fa- 
cere melius est vel magis oportet.) Hoc autem idem esse 
apparet ac: „tu potius quam istnc facias, koc fac^^, vel: 
„tn ne istuc fac, sed hoc^ Ita And. 45 Sosia postquam 
dizit : „i8taec commemoratio quasi exprobatio^st immemori 
benefici", pergit: quin tu uno verbo dic, quid est qnod 
me velis." Hoc ita interpretandum est: tu beneficia com- 
memoras: quin uno verbo dicis? id est: tu potius quam 
beneficia comraemores, uno verbo dic. And. 346 Pam- 
philum, qui exclamavit: Dave perii; is monet: Quin 
tu hoc audi^^, id est: ne ita clama, sed potius audi. 

Ib. 449 Davum, qui iooans dixit: nil (sc. est), Simo 
iubet: „Quin dic quid est? Heaut. 890: „quin tu 
ausculta" (potius quam ita roges), Phorm. 223: „aufer 
mihi „oportet", quin tu, quid faciam impera"; ib. 350: 
„quin tu hoc age"; ib. 486: „quin omitte me", (potius- 
quam ita me molestes); ib. 857: quin tu hic poUicita- 
tiones aufer et quod fers cedo"; ib. 883: quin ergo rape 
me; quid cessas?" Ad. 543: „quin tu animo bono es" 
(potiusqnam dicas: perii). Cum Imparativo semel con- 
iunctum est in Eun. 902, ubi Chaerea ad Pythiae verba: 
„non credo, Chaerea, nisi commissum non erit" respon- 
det: „Quin Pythias, tu me servato*', id est: ne ita dic 
sed potius me servato. 



IV. Des tracturiB „fac et fa^ito^* cum 

Coniunctivo. 

Hae ubi usurpantur, iussum aut admonitio quam gra- 
vissime animo alterius imprimitur, ut nostra lingua di- 
citur: thue das ja. Exempla haec exstant: Heaut. 28: 
„facite aequi sitis, date crescendi copiam.,, Eun. 320: 
„Nunc hanc tu mihi vel vi vel clam vel precario fao 
tradas", ubi iam ex cumulatione verborum vehementer 
dici apparet; ib. 501: „diligenter Pythias, fac cures"; 
ib. 506: domi adsitis facite"; ib. 769 „fac animo haec 
praesenti dicas." Ad. 511: bono animo fac sis, So- 
strata, et istam, quod potes, fac consolere"; ib. 814: 
„fac quam plurimum illis relinquas." Sequente ut po- 
situm est And. 712: „huc fac ad me ut venias, si quid 
poteris." Eun. 855: domi — focique fac ut memineris. 
„Facito" his locis legitur: Ad 500: „Sed Demea, hoc tu 
facito cum animo oogites"; ib. 808: „quaeso, hoc fa- 
cito tecum cogites"; ib. 845: „modo facito ut illam 
serves." Heaut 550: „At heus.tu facito dum eadem 
haec memineris, si quid poteris.*'/ 

V. De Coniunctivo inssivo vel adhortativo. 

Lochius 1. 1. p. 19 ita de eo diseruit : Vielfach findet 
sich noch die Ansicht verbreitet, dass der Conj. hoflicher 
und Bescheidener gebiete, als der Imp. ; ja nach Niebuhr 
zu Cic. fragm. oratt. p. 77 soll sich Cicero nur selten er- 
laubt haben, das Volk mit einem Imp. anzureden, aus 
Eespect vor der Majestat desselben. Andrerseits bemerkt 
Lorenz zu Most. 1115: cenes ftir cena, indem der Aus- 
druck eines freundlichen Wunsches starker sei, als die 
Aufibrderung. Dagegen hat sich mit Recht ausgesprochen 
Zumpt § 529 A. Und welcher Unterschied sollte bei- 
spielsweise sein zwischen den abwechselnd gebrauchten 
Conjunktivformen taceas, abeas, salvos sis, und dem Imp. 
tace, salve etc. Haec haud recte disputata esse existimo. 
Nam profecto aliquantum interest inter Coniunctivi et 
lussivi usum. Atque primum quod ille interesse negat 
inter tace et taceas, certe interest, nam etsi res ipsa 
eadem est, tamen varie enuntiatur. Mea quidem sen- 
tentia „tace" acriter, „taceto" graviter, „taceas" humane 
profertur. Quod autem ad „valeas" et „8alvos sis" per- 
tinet, ei sunt Coniunctivi non iussivi, venmi optativi, et 
huc omnino non attinent. Nam si eos exempli gratia 
cum taceas conferimus, hoc interest, quod taceas aotionem, 
quam alter efficiat, continet, in „valeas" et „salvus sis" 
actio non inest, cum valere et salvum esse ne in potestate 
quidem alterius sit, sed a deis pendeat ; ergo ille non facere 
aliquid iubetur, sed ei aliquid optatur. Non recte autem 
Draegerus in libro suo „Hist. Synt. d. lat. Sprache I 
p. 286 Coniunctivum iussivum optativo adnumerat. Nam 
optativo ea enuntiantur, quae non alteri imperantur, sed 
quae ut dei vel fatum ei praebeant, optatur (cf. valeas, 
salvu9 sis), iussivus vero ea continet, quae ipse ille effi- 
cere iubetur; ergo ambo Coniunctivi aucte inter se dis- 
tinguendi sunt. Res autem ita esse mihi videtur: Hio 
Coniunctivus deducendus est ex Coniunctivo potentiali; 

proprie igitur non iubetur eo aliquid, sed potestatem alteiii 
esse dicitur aliquid faciendi; cum autem hoc fit, simul 
adhortatio subest, ut faciat. 8i exempli gratia dicitur: 
„hoc facias," id proprie valet: „tibi copia faciendi est," 
eo autem in occulto monetur : fac ; sicut nos, cum dicimus : 
du konntest das thun, hortamur, ut etiam fiat. Talem 
admonitionem summa cum modestia pronuntiari apparet, 
quasi quis prorsus eum, quocum loquitur, commonefacere 
non audeat, sed, cum potestatem faciendi esse dicat, vo- 
luntati eius permittat, num faciat. Itaque in hoc Con- 
iunctivo saepe vis suadenti inest, ubi in voluntate alterius 
ponitur, num ea facere velit, quae monetur. Quamobrem 
tum praecipue in altera persona usurpatur, cum ad omnia 
tempora consilium aliquod editur, ubi nos dicimus: man 
muss, ut in Marc. ap. Egger. p. 112: postremus loquaris, 
primus taceas. vel in Gato r. r. 3: ita aedifices. 
Cic. Tusc. V, 41: iniurias fortunae, quas ferre nequeas, 
defugiendo relinquas. Confer haec exempla, ubi de 
tertia persona agitur : Cato r. r. 6, 1 : disciplina bene 
utatur, feriae serventur, alieno manum abstineat. sua 
servet diligenter, litibus familiae supersedeat, si quis quid 
deliquerit, pro noxa bono modo vindicet. Cic. Sest, 66, 138 : 
si qui voluptatibus ducuntur, missos faciant honores, 
ne attingant rem publicam. patiantur viros fortes labore, 
se otio suo perfrui, Hac autem natura quamquam a le- 
gibus atque edictis per se abhorret, tamen ibi quoque 
interdum usurpari videmus: Rhet. ad Her. I, 13: qui pa- 
rentem necasse iudicatus erit, is obvolutus et obligatus 
corio devehatur in profluentem. Cic. Verr. I; 56: qui 
redemerit, satis det damni infecti ei, qui a vetere red- 
emptore acceperit. Talia autem enuntiata magis bene 
monentis more, quam cum gravitate, quae alias legum 
propria est, dicta sunt. Igitur aliquis magis in cogitatione 
versatur eius rei, quam fieri aut vult aut optimum ducit 
faciendae per condicionem facultatem datam esse, minus 
autem id intendit, nt quae monet, ab altero etiam effici- 

3 

antor, simalque tempus aotionis non urgetur, ita ut aorista 
quaedam signifioatio insit. lussivo autem et Imperativo 
prorsus iussum aliquod aut admonitio enuntiatur et simul 
intentio inest, ut, quae iubentur, ab altero vel praesenti 
vel eo tempore, quod additamentis accuratius definitur, 
etiam conficiantur. Idem in graeca lingua usus structurae 
€cv c. Opt. est, qua, proprie potentialem vim habente, 
saepe iussum aut adhortatio modeste enuntiatur: Flat. 
p. 126 A, et Phaedr. 227, C: k&yoig aV. Phaedr 229, B: 
nQoayoig av. Soph. El. 1491 : luyQolg av. Plat Phileb. 23 C. 
PoL 267 D. 268 E. 283 D. 269 C. Tim. 19, B. Dem. 
coron. 160. Hom. II. I, 132. Soph. Pbil. 666. Trach. 615. 
Eur. Alc. 713. Aristoph. Nub. 725. 

TJt autem in nostra lingua, cum dicimus: du darfst 
stillschweigen, saepe strenue postulatur, ut quis sileat, 
ita in latina quoque interdum modesta forma acris postu- 
latio pronuntiatur ; ut, cum quis dicit: „taceas^^ vel 
„abea8" interdum tacere vel abire alterum severe iubet. 
Sed ut ad Terentium revertar, cum omnes locos, ubi hic 
Coniunctivus usitatus est, tractare longum sit, eos modo 
afferam, ubi de altera persona agitur. Sunt hi : And. 598 : 
^quiescas," quo proprie dicitur: quiescere tibi licet, 
du kannst ruhig sein, cum hoc suplendum sit: ergo quiesce. 
Igitur ibi non tam palam admonitio pronuntiatur, quam 
in Phorm. 670; „ego dabo, quiesce" vel ib. 713: „quietus 
esto," atque exhortatio magis a rerum condicione, quam 
ab ipso loquente proficisci videtur. Heaut. 177: „proin 
tu soUicitudinem istam falsam, quae te excruciat, mittas," 
proprie: „rerum condicio ea est, ut mittere tibi liceat," 
pergendum autem est: „ergo quiesce," quod, qui loquitur 
non addit, sed alterum de eo statuere sinit; ib. 345: 
„datur, fruare, dum licet," magis familiariter suadetur, 
quam iubetur. i^usdem rationis est Eun. 370 sqq. : „C a - 
pias iiliuB vestem — tu illis fruare commodis, quibus 
tu illum dioebas modo: cibum una capias, adsis, tan- 
gas, ludas, propter dormias." Phorm. 69: „desina8, 

sio est ingenium" ; ib. 540: „Quid faciam? — Inve- 
nias argentum (dn k5nntest Geld 3su schaffen Buchen); 
ib, 786: „Pariter nunc opera me adiuves, ao re dudum 
opitulata es"; hoc cum proprie dicitur: potestas tibi est 
me adiuvandi, si velis (quippe cum ego in tali rerum con- 
dicione verser), simul rogatio inest, ut adiuvet, eam autem 
rogationem palam proferre, qui loquitur, quasi prae mo- 
destia non audet, sed alterum conclusionem secum facere 
vult se id rogare. Hec. 391: „ceterum de redducenda 
id facias, quod in rem sit tuam." Hecyr, 700: „Puerum 
accipias, nam is quidem in culpa non est;" ib. 638: 
„accipias puerum"; ib. 810: „tua quod nil refert, per- 
contari «desinas," germanice: kannst du aufhQren, quo 
modeste monetur: desine. Heaut. 619: „videas, quid velit;" 
„quaeso" huic Goniunctivo additum est in And. 305: 
„quaeso edepol Gharine, quoniam non potest id fieri, quod 
vis, id velis, quod possit. Gum „obsecro" ooniunctus 
est Heaut. 1049: „Pater obsecro mihi ignosoas." 

Eandem, quam exposui, rationem apud Plautum ex- 
stare exemplis a Lochio p. 19. 20 allatis facile apparet. 
Cfr. Liv. XXII, 53: „Si sciens fallo, tum me, Jupiter 
opt. max., domum familiam remque meam pessimo leto 
adficias." Cic. ad Att. IV; 18: „Quo die ad me ve- 
nies, si me amas, apud me cum tuis maneas." 



VI. De enimtiatis interrogativig InssiTi et 

Imperativi loco positis. 

Si exempla ad hanc rem aqud Terentium exstantia 
inquiriinus, in omnibus acriter et cum indignatione iuberi 
intellegimus. Tempus autem eorum et praesens et fu- 
turum est, sicut in nostra lingua eadem ratione dicitur 
et: schweigst du? et: willst du schweigen? Atque ra- 
riores ei loci sunt, ubi nulla particula interrogativa ad- 
iecta est: And. 751: „dictura es, quod rogo ?" Eun. 536: 

„malam rem hino ibis ?" Plermnque autem particulae ad- 
ditae sunt, quae sunt liae: 

1) non. And, 743: „n o n mihi respondes ?" Heaut. 
919: „non tu te cohibes, non te respicis? nontibi ego 
exempli satis sum?" Eun. 789: „non tu hinc abis?" 
ib. 919: „non tu istuc mihi dictura aperte es, quidquid 
est?" Phorm. 987 et 1003: „non taces"? ib. 849: „non 
manes?" ib. 992: „non mihi respondes?" Ael. 781: 
„non inanum abstines mastigia?" ib. 942: „non omit- 
titis?" ib. 727: „non clamas? non insanis?" Phorm. 
1002: „mi vir, non mihi dices?" In omnibus his exemplis 
nbn solum cum indignatione sed etiam cum admiratione 
qtiadam quaeritur, nonne alter aliquid faciat vel facturus 
sit, quasi is qui loquitur intellegere non possit, cur ille 
non faciat, ita ut perspicue subaudiatur eum magnopere 
velle id fieri. Uno loco vis huius rationis imperandi le- 
nita est voce „obsecro" addita: Heo. 603: „obsecro, 
mi Pamphile, non tute incommodam rem in animum in- 
dtices pati."? Item in graeca lingua ov cum Indicativo 
fttturi in enuntiatis interrogativis Imperativi loco adhi- 
betur, vide Plat. Symp. p. 173 init: ov 7i€*)ijiievtTs ] ib. 
p; 175 A: ovx ovv xalei^ amov xal f.ii^ dq)raeig; confer 
Ktihner. Gr. Gr. II § 387, 6 et Stallbaum ad Pl. Symp. 
pag. 172. 

2) ne. Quae ubi usurpatur, sola indignatio inest, 
non etiam admiratio illa, quam in non inesse vidimus. 
Exempla haec sunt: And. 186: „hocine agis an non?" 
ib. 317: „abin' in malam rem?" ib. 337: „fugin' hinc?" 
Eun. 651 : „in' hinc, quo dignus es cum donis tuis tam 
lepidis?" ib. 861: „abin' hinc insana?" Heaut. 813: 
ibin* hinc, quo dignus es."? His cum postuletur, ut ali- 
quid fiat, duobus locis hac structura aliquid fieri vetatur : 
Eun. 817: „pergin', scelesta mecum perplexe loqui?" 
Phorm. 372 : „pergin' ero absenti male loqui, impurissime ?" 
ib. 996: „pergin' credere?" ubi pergin'? idem valet, ac 
si cum indignatione iubeatur: desine. 

3) quin. Hoo legitur tribns locis: And* 399: „quin 
taces"? Heaut. 832: „quin accipis"? Phorm. 429: 
„quin, quod est ferundum, fers"? Hoc quoque strenue 
iussum aut admonitio enuntiatur, ut nos dicimus : Warum 
nimmst du es nicht? id est: nimm es doch. Similiter 
igitur usurpatur ac: non. 

4) etiam tribus locis in hac structura invenitur: 
Heaut. 235: „etiam caves? Phorm. 542: „etiam tu 
hino abis"" Ad. 550: „etiam taces"? Congruunt cum 
his, quae Handius Tursel. II p. 574 diserit: Interrogatione 
cum praesumitur id quod vel fieri iubemus, vel quod ut 
fiat in votis habemus, ponitur „etiam" quo certior red- 
datur res. Germani dicunt vel doch vel auch. etiam 
caves : Du hfitest dich doch ? sive : hiitest du dich auch ? 



VII. De Indicativo Futuri pro ImperatiYO 

adhibito 

duplici ratione a Terentio usurpatur. Unus est is usus, 
ubi iussum aUquod imperatoria vi enuntiatur; ita qui 
loquitur, adeo confidit alterum iussa effecturum esse, ut 
ea futura esse contendat. Exempla sunt: Heaut. 833: 
„tu hic nos opperibere." Hec. 590: „haud facies, 
neque sinam ..." And. 205: „ne temere facias, neque 
tu haud dices tibi non praedictum." cfr. Cic. ad Att. 
XV, 15, 4: curabis igitur et, si quid tibi de eo vide- 
bitiir, scribes. ad Fam. XIV, 8: si quid novi acci- 
derit, facies, ut sciara. — Alia est ratio, cum „si sapis" 
vel „si sapies" tali enuntiato adicitur; ita enim modeste 
monetur, ut aliquid fiat; nam proprie dicitnr: „tu hoc 
facies, si sapis," in eo autem exhortatio inest: ergo fac, 
si sapiens esse vis. Eiusmodi apud Terentium unum 
exemplum exstat : Heaut. 870 : „8ed haec uti sunt, cautim 
et paulatim dabis, si sapies." Duobus locis praesens 
in hac structura invenitur: Eun. 721: „tu pol, sisapis. 

quod scis, nescis." Heaut. 748: „tu nescis id quod 
scis, Dromo, si sapies," quo in posteriore ezemplo fti- 
turum „sapie8" comprobat praesens „nescis" futuri loco 
positum esse. Continetur autem in eis admonitio: ergo 
nescito, quod est: nescire te fingito. Plura exempla 
apud Plautum leguntur: Aul. 401: tu istum gallum, si 
sapis, Glabriorem reddes mihi quam volsus ludiust. 
Men. 121: malo cavebis, si sapis. Merc. 584: atqui 
hercle invenies tu locum illi, si sapis. Most. 515: 
non me appellabis, si sapis. Asin. 372: tu cave- 
bis, ne me attingas, si sapis. Confer cum his Heaut. 
379 : abeas, si sapias. Hec. 493 : si sanus sies, iube illam 
redire. Idem est usu Futuri apud Graecos, vide Plat. 
Prot. p. 338 A: wg ovv noir^geTe xal nHO-ea&e fioi^ Xen. 
Hist. gr. II, 3, 34: t)fieig oi)v, iaif aiocpQOvfJTe^ ov tovtov, 
all^ vfiaiv (peioead^e\ plura vide apud Kuehnerum, Gr. gr. 
n, § 387, 5. 

Nunc dicendum est de negativis enuntiatis, atque 
primum quidem de 



VIII. ne cnm Inssivo. 

Haec structura ubi apud Terentium usurpatur, strenue 
et plerumque cum indignatione imperatur, ne aliquid fiat ; 
atque ipsa brevis forma acri sono pronuntiata aliquid 
duri habet. Simul hoc notandum est eam structuram 
apud Terentium rarius adhiberi, quam „ne cum Coniunctivo", 
de qua constructione postea dicam. Exempla haec sunt: 
And. 543: „Ah, ne me obsecra, quasi hoc te orando 
a me impetrare oporteat." Ita Chremes Simonis precibus, 
ut filio eius suam filiam desponderet, indignatus eam rem 
mittere eum iubet. Heaut. 564: „Hisce oculis (vidi), ne 
n ega." Hoc Chremes filium suum, qui ad interrogationem : 
„vidin' ego te modo manum in sinum huic meretrici in- 
serere"? respondens: mene? illud negavit, ut rem con- 

fiteatur, acriter monet, ut nos dicimus: leugne nur nicht. 
Idem eadem ratione exstat in And. 384 et Phorm. 803. 
Heaut. 975 Chremes Syro servo, qui rei, quae inter pa- 
trem et filium erat, se admiscere studebat, severe imperat : 
„Ilicet, ne te admisce." Phorm. 664 Chremes Demeae 
vociferatione : „oiei, nimium," (sc. argenti est) offensus eum 
strenue hortatur : ,,n e clama, repetito hasce a me decem," 
ubi etiam, quod „repetito," non „repete" positum est, cum 
gravitate dici demonstrat. Ad. 802: „quando ego tuum 
non curo, ne cura meum" cum indignatione et acriter 
dictum est, quod etiam ex interrogationibus antecedentibus : 
quor apud te potat ? cur recipis meum ? quor emis amicam ? 
apparet. Ad. 279: „reddetur, ne time"; haec Syrus ad 
Sannionen lenonem dicit, qui ei moleste instare non de- 
sistit, neque tam hortari illum vult, ut ne timeat, quam 
potius insolentia eius indignabundiis acriter in eum in- 
vehitur, ut nos dicimus : du wirst es schon erhalten, habe 
nur keine Angst. Heaut 84: „ne lacruma atque istuc, 
quidquid est, fac ut sciam, ne refice, ne verere, 
crede in quam mihi," quamquam minus vehementer dicta 
sunt, quam in superioribus exemplis, tamen „ne lacruma" 
vituperantis more enuntiatur, simulque strenue haec verba 
fiunt, ut alter ad fortitudinem erigatur. Heaut. 89: „ne 
labora." Ubi autem familiariter hac structura monetur, 
„obsecro" vel „quaeso" additum esse videmus : Eun. 95 : „n e 
crucia te obsecro, anime mi, mi Phaedria." Heaut. 1052: 
„age quaeso, ne tam offirma te. Ut apud Terentium 
ita apud Plautum quoque huius structurae usue rarior et 
ratio eadem est, quam modo exposui; vide: Amph. 674: 
ne time, ib. 1110: ne pave, ib. 803: ne interpella. 
Asin. 377: „ne nega"; cetera, quae Loch. p. 21 attulit. 

IX. ne cnm Coninnctiyo. 

De hoc Lochius p. 19 ita diserit: Dasselbe (sc. quod 
de positivo) gilt auch vom negativen Conjunctiv, der ja 

fast ausschliesslich als Prohibitivus den negativem Imp. 
in der gewohnlichen Prosa vertritt. Wenn daher Brix 
Capt. 328 die Bemerkung Dorabarts aufgenommen hat, 
dass ne cum Coni. schwacher sei, als ne cum Imp. : num- 
mum ne dius du brauchst keinen Heller zu geben — so 
kann darauf nur erwidert werden, dass auch zahlreiche 
negirte Imp. ebenso ubersetzt werden miissen, also neben 
ne doceas das schon von Dombart citirte ne doce, dann 
das haufige ne time, wofiir ne timeas bei Plaut. und 
Ter. nicht vorkommt. Haec mihi parum acute disputata 
esse videntur, et profecto interesse inter has structuras 
exemplis et apud Terentium et apud Plautum exstantibus 
diligenter comparatis satis intellexi. Nam cum per „ne 
cum lussivo," ut ex eis, quae supra diserui, satis appa- 
rere puto, vehementer dicatur, per „ne cum Coniunctivo" 
modeste admonitio aliqua enuntiatur. Quod autem Lochius 
ambas structuras saepe eodem modo in nostram linguam 
transferri contendit, id moneo, nonnunquam in nostra 
lingua iisdem verbis eandem rem varie significari, et hoc 
interesse, quo sono vocis et quo aflFectu animi aliquis lo- 
quatur. Deinde quod ille ^ne timeas" neque apud Plau- 
tum neque apud Terentium exstare affirmat, in Eun. 785 
haec leguntur: „sane quod tibi nunc vir videatur esse 
hic, nebulo est, ne metuas," quod certe idem valet, ac: 
ne timeas. Hoc autem inter „ne time" et „ne metuas" 
interesse dico, quod illud acriter et saepe cum indigna- 
tione, ut supra vidimus, pronuntiatur, hoc familiariter et 
vere adhortantis more. Denique, cum usurpatur „ne cum 
Coniunctivo" persona loquentis magis recedit, quasi non 
ipse moneat, sed rerum condicio .postulet. Igitur hic 
quoque Coniunctivus ex potentiali deducendus est, et 
exempli gratia „ne metuas" proprie valet: rerum con- 
dicio ea est, ut tibi metuendi potestas sive causa non 
detur, vel: non est, quod metuas. Atque primo non „ne 
metuas" sed „non metuas" dictum esse existimo; nam 
exstant adhuc ex omnibus temporibus exempla, ubi „non" 

huic Coniunctivo additum est. Ex ipso Terentio haec 
affero: And. 787: „non te credas Davom ludere," 
Hec. 342: „non visas; ne mittas quidem visendi 
causa quemquam," quae scriptura mihi magis placet, quam 
haec, quae in plerisque libris legitur: non visas? ne 
mittas quidem .... Nam certe simplicius et aptius servus 
interroganti : non visam uxorem Pamphili? respondet 
non visas; ne mittas quidem — , quam si magnifice 
quaerens: non visas? pergeret: ne mittas quidem; tantae 
enim gradationis causam hoc loco non video. Confer 
porro: Cic. p. Cluent. 57, 153: interea quidem per deos 
immortales , . . a legibus non recedamus. Plin. 
Ep. III, 19, 9: proinde hoc te non moveat, si cetera 
non refragantur. Virg. Aen. 12, 78: non Teucros agat 
in Rutulos. Georg. I, 456 : n o n illa quisquam me nocte 
— moneat. Pers. I, 5: non, si quid turbida Eoma 
elevet, accedas; alia exempla vide apud Draegerum 
1. ]. I p. 286 sq. 

Simul autem cum dicitur: non est quod metuas, ad- 
hortatio subest: ne metue; atque ita multo modestius 
admoneri, quam si lussivus positus sit, facile apparet, et 
Romani cum „ne cum lussivo" eis durius videretur, hac 
rationi hortandi vel iubendi potissimum utebantur. Crebri 
autem usu origo eius structurae ex mente excidit, et cum 
plane pro lussivo eam haberent, particulam „ne" pro 
„non" addiderunt. Conferas cum hoc nostrum : du brauchst 
dich nicht zu furchten, quod valet: fiirchte dich nicht. 
Exempla apud Terentium haec exstant: And. 980: „ne 
exspectetis, dum exeant, intus despondebitm-," id est: 
non est, quod exspectetis — ergo ne exspectate. Heaut» 
745: „ne quaeras." Eun. 77: „neque (pro neve) 
praeter quam quas .... habet, addas, et illas, quas 
habet, recte feras." Eun. 212: „ne istuc tam iniquo 
patiare animo." Hic si dictum esset: „ne patere," in- 
tentio inesset, ut alter etiam pati desistat, cum autem 
dicitur: ,,ne patiare," id est: non est quod patiaris, 

quodam modo voluntati eius permittitur, num admonenti 
obsequi velit, eoque exhortatio modestius pronuntiatur. 
Eun. 273: „ne sis" (tristis) Gnatho simulata familiari- 
tate Parmenonem per ludibrium monet, germanice: sei 
es doch nicht; ib. 988: „Ere, ne me spectes, me im- 
pulsore haec non facit." Hoc loco si dictum esset: ne 
me specta, immodeste servus ad dominum loqueretur, illa 
autem utitur ratione, quasi prorsus eum monere non au- 
deat. Phorm. 419: „Actum aiunt, ne agas," quod pro- 
verbium esse perspicuum est; proprie significat; non est, 
quod actum iterum agas (Gethanes brauchst du nicht 
mehr zu thun). Phorm. 508 : „heia, n e parum leno s i s." 
Ad.942: „ne gravere." „obsecro"additumestHeaut. 1049: 
„mi vir, te obsecro, ne facias." Perfectum Coniunctivi 
usurpatum est: Phorm. 742: „ne me istoc nomine ap- 
pellassis." And. 392: „nec tu ea causa minueris 
haec quae facis, ne is mutet suam sententiam." Phorm. 
514: „si non dedero, unam praeterea horam ne oppertus 
sis." Hec. 79: „si non quaeret, nullus dixeris." 
Tribus locis hac modesta forma graviter monetur ita, ut 
minandi aliquid insit. Haec eadem ratio est, qua nos di- 
cimus exempli gratia ich rate dir, mich nicht anzurtlhren, 
quod valet riihre mich ja nicht an. Dico And. 789: „ne 
me attingas, sceleste"; ib. 205: „8ed dico tibi: ne 
temere facias." Eun. 806: „Miles, nunc adeo edico tibi, 
ne vim facias ullam in illam." His posterioribus locis 
si quis dicat: „ne facias" ab „dico tibi" pendere, valde 
errat, nam talis structura a Terentii usu abhorret, qui 
post verba dicendi absoluta semper ratione utitur, confer 
And. 45: quin tu uno verbo dic, quid est, quod velis; 
ib. 85: dic sodes, quis heri Chrysidem habuit?; ib. 324: 
eho dum dic mihi: num quid nam amplius tibi cum illa 
fait ; ib. 449 : quin dic, quid est ? ; ib. 849 : etiam tu hoc 
responde: quid istic tibi negoti'8t. 

obsecro, huic structurae additum est: Heaut. 291: 
„SyTe mi, obsecro^nemein laetitiam frustra c o n i c ias" ; 

ib. 1028: ^obsecro, mi gnate, ne istuc in animum 
inducas tuum." Phorm. 945: ^obsecro, ne facias." 
Adicitur autem haec vox, quo adhortatio vehementior fiat. 
De Plautinis locis vide Loch. p. 21. cfr. Cic. ad Att. 
Xin, 23, 2: ne existimes, eos . . . remissuros esse. 
p. Cluent. n, 6: si denique veritas . . . extorquebit, ne 
repugnetis, eamque animis vestris remittatis. 



X. De circumlocutione negativi Imperativi. 

1) noli. Hoc apud Terentium ita potissimum usi- 
tatur, ut admonitionem familiariter datam contineat et 
„ne cum Coni." proximum sit. Estat: And. 685: modo 
tu, anime mi, noli te macerare. Phorm. 556: noli me- 
tuere, una tecum bona mala tolerabimus. Hec. 109: 
ah noli, Parmeno. (ita dicere.); ib. 316: noli fabularier; 
ib. 467: noli fodere; ib. 654: redduce uxorem ac noli 
adversari mihi. And. 385: suadere noli. 

2) cave c. Coni. Hoc modo adhortatio strenue 
enuntiatur. Exempla sunt: And. 760: mane, cave quo- 
piam es istoc excessis loco. Ad. 170: Cave nunciam 
oculos a meis oculis quoquam demoveas tuos. Deinde 
minus acerbe: Heaut. 187: cave faxis, non opus est 
pater; ib. 302: perge obsecro et cave, ne falsam gratiam 
studeas inire; ib. 826: Cave quidquam admiratus sis. 
Phorm. 993: cave isti quidquam creduas. Ad. 458: 
cave dixeris. Heaut. 1031: cave posthac . . unquam 
verbum ex te audiam. 

3) vide ne o. Coni. exstat his locis: Heaut. 212: 
tu ut tempus est diei, vide sis, ne quo hinc abeas longius; 
ib. 369: sed heus tu, vide sis, ne quid imprudens ruas. 
Phorm. 803: au obsecro, vide, ne in cognatum pecces. 
Hec. 484: verum vide ne impulsus ira prave insistas; 
ib. 841: vide, mi Parmeno, ne me in breve tempus con- 
licias gaudio hoc frui. 

XI. De ellipsi Imperativi. 

Huius rei causain quaerendam puto in studio brevi- 
loquentiae, quod apud Terentium tum potissimum animad- 
vertimus, ubi quis cum ardore et impetu loquitur, confer 
And. 285: ^accessi, vos semotae, nos soli*' ; ib. 360: „ego 
me continuo ad Chremem, quom illo advenio, solitudo 
ante ostium." Eun. G5: „egone illam, quae illum, quae 
me quae non!" In tali autem ellipsi Imperativi stre- 
nuum iussum continetur, et aliquid imperatorium inest^ 
sicut Eun. 774 sqq. Thraso miles, cum imperatoris more 
8U08 ad pugnam collocat, hoc modo iubet: „In medium 
huc agmen cum vecti, Donax; tu, Simalio, in sinistrum 
cornum, tu Syrisce in dextruni." Interiectionem „e h o" 
ellipsis sequitur in And. 183: „eho dum ad me"; ib. 951: 
„eho mecum Crito." Lenius dictum est: Heaut. 502: „ita 
quaeso" (fac), And. 204: „bona verba quaeso"; ib. 309 
„age, age, ut lubet" (fac.) Phorm. 440: „si quid opus 
fuerit, heus tu me." Ad. 539: „si quid rogabit nusquam 
tu me." Eun. 440: „ubi nominabit Phaedriam, tu Pam- 
philum continuo ; si quando illa dicet : Phaedriam iiitro 
mittamus commissatum: Pamphilum cantatum provocemus; 
si laudabit haec illius formam, tu huius contra.'*' 

Auctor huius disputationis natus est ante dieni VIII 
Cal. Nov. 1862 in pago Frohnhausen Nassoviae, ibique 
elementis litterarum imbutus. Anno suo dccimo tertio 
in gymnasium Dillenburgense receptus est unde septem annis 
post testimonium maturitatis adeptus abiit philologiae 
operam daturus. Primum in numerum civium academiae 
Marburgensis adscriptus est ibique per tria semestria lin- 
guis latinae, graecae, germanae et historiae antiquitatis 
se dedit. Deinde in academiam Bonnensem transiit, unde 
unum semestre versatus Marburgum rediit, ibique duo 
semestria moratus triennium philologicum absolvit. Sep- 
timo semestri hac dissertatione ab amplissimo ordine 
philosophorum probata examen rigorosum superavit. 

K. Wei(l«nb«ch, lilllenbarir. 

